62020TO0013_INF
Vispārējās tiesas (astotā palāta) 2020. gada 16. oktobra rīkojums – Valiante/Komisija
(lieta T‑13/20)
Prasība atcelt tiesību aktu – Civildienests – Ierēdņi – Iekšējais konkurss COM/1/AD 10/18 (AD 10) – Pieteikuma veidlapas iesniegšana, izmantojot Civildienesta noteikumu III pielikuma 2. pantā šajā ziņā paredzēto veidlapu – Iecēlējinstitūcijai vienlaicīgi un brīvā formā iesniegts lūgums pielaist dalībai konkursā – Pieņemamības nosacījumi – Atlases komisijas lēmums noraidīt prasītāja kandidatūru – Iecēlējinstitūcijas lēmums neapmierināt prasītāja lūgumu noraidīt vienu no paziņojumā par konkursu paredzētajiem nosacījumiem, lai prasītājs varētu piedalīties konkursā – Iecēlējinstitūcijas, nevis atlases komisijas lēmuma apstrīdēšana – Locus standi – Nepieņemamība
1.
Ierēdņu celta prasība – Konkursa atlases komisijas lēmums – Iepriekšēja administratīva sūdzība – Iecēlējinstitūcijai adresēta sūdzība par tās lēmumu atteikties noraidīt vienu no paziņojumā par konkursu paredzētajiem nosacījumiem – Prasības necelšana par atlases komisijas lēmumu noraidīt prasītāja kandidatūru – Nepieņemamība
(LESD 270. pants, Civildienesta noteikumu 90. panta 2. punkts un 91. panta 2. punkts)
(skat. 31.–36. punktu)
2.
Ierēdņu celta prasība – Iepriekšēja administratīva sūdzība – Termiņi – Termiņa izbeigšanās – Atvainojama maldība – Jēdziens – Pieredzes bagāts ierēdnis, kurš kļūdījies attiecībā uz tiesību aizsardzības līdzekļiem, lai apstrīdētu atlases komisijas lēmumu – Izslēgšana
(Civildienesta noteikumu 90. un 91. pants)
(skat. 40.–44. punktu)
Priekšmets
Prasība, kura ir pamatota ar LESD 270. pantu un ar kuru tiek lūgts atcelt Komisijas 2019. gada 14. marta lēmumu, ar ko šīs iestādes iecēlējinstitūcija noraidīja prasītāja lūgumu par dalību iekšējā konkursā COM/1/AD 10/18 (AD 10), jo viņš nebija izpildījis paziņojumā par šo konkursu paredzēto nosacījumu saistībā ar AD 8 pakāpes piešķiršanu.
Rezolutīvā daļa
1)
Prasību noraidīt kā nepieņemamu.
2)
Diego Valiante atlīdzina tiesāšanās izdevumus.